પોલીસ સૂત્રોનાં જણાવ્યાનુસાર વીરલ અને શાલિની બાઇક પર એસ.પી. રિંગ રોડ પર ફરવા નીકળ્યાં હતાં તે સમયે સાંજે આશરે ૭-૩૦ની આસપાસ એસ.પી. રિંગ રોડ પર આવેલા વસાણી પાર્ટી પ્લોટ પાસે સર્વિસ રોડ પર બાઇક સાઇડ પર પાર્ક કરી બેેેઠાં હતાં. તે સમયે ત્રણ અજાણ્યા યુવકો વીરલ અને શાલિની પાસે આવ્યા હતા અને ધમકાવી તમે અહીં બેસીને શું કરી રહ્યા છો તેમ કહી વીરલની બાઇકની ચાવી કાઢી લીધી હતી. બાઇકની ચાવી પરત લેવા માટે વીરલ તથા ત્રણ અજાણ્યા યુવકો વિરુદ્ધમાં ઉગ્ર બોલાચાલી થઇ હતી. જેમાં ત્રણ યુવકોએ વીરલ પર હુમલો શરૂ કરી દીધો હતો. જે પૈકી એક યુવકે વીરલના છાતીના ભાગે ચપ્પાના ઘા ઝીંકી દીધા હતા.